[I SS IONEN FOR DE EUROPÆISKE FÆLLESSKABER 
K0MC94) 425 endelig udg. 
Bruxelles, den 17.10.1994 
Forslag t i I 
RÅDETS FORORDNING (EF) 
om indførelse af en endelig antidumpingtold 
på importen af furazolidon med oprindelse 
i Den Kinesiske Folkerepublik og endelig opkrævning af 
den midlertidige told 
(forelagt af Kommissionen) 
BEGRUNDELSE 
1. Ved forordning (EF) nr. 1648/94 af 6. juli 19941 indførte Kommissionen en 
midlertidig antidumpingtold på importen af furazolidon med oprindelse i Den 
Kinesiske Folkerepublik. 
2. Efter vedtagelsen af de midlertidige foranstaltninger blev de berørte parter, der 
anmodede derom, hørt af Kommissionen, og de fremlagde skriftlige redegørelser. 
Efter anmodning blev parterne underrettet om de vigtigste kendsgerninger og 
betragtninger, på grundlag af hvilke det påtænktes at anbefale pålæggelse af 
endelig told og endeligt at opkræve beløb, for hvilke der er stillet sikkerhed i form 
af midlertidig told. Der blev tillige fastsat en frist, inden for hvilken de kunne 
fremsætte bemærkninger efter meddelelsen. 
3. De mundtlige og skriftlige bemærkninger fra parterne blev taget i betragtning, og 
Kommissionens undersøgelsesresultater om fornødent ændret under hensyntagen 
dertil. 
4. Den endelige konstatering af de faktiske omstændigheder viser dumping for 
samtlige berørte eksportørers vedkommende og deraf følgende skade for den 
pågældende erhvervsgren i Fællesskabet, især i form af mindsket salg og lavere 
priser og dermed manglende rentabilitet. 
5. Under disse omstændigheder mener Kommissionen, at det er i Fællesskabets 
interesse at vedtage endelige foranstaltninger til afhjælpning af de skadelige 
virkninger af den pågældende dumpingimport. I overensstemmelse med artikel 12 
i Rådets forordning (EØF) nr. 2423/882 foreslår Kommissionen følgelig efter 
konsultation i Det Rådgivende Udvalg* at der indføres en endelig antidumpingtold 
på importen af furazolidon med oprindelse i Den Kinesiske Folkerepublik. 
6. I betragtning af den konstaterede dumpingmargen og den alvorlige skade, der 
forvoldes for den pågældende erhvervsgren i Fællesskabet, foreslås det ligeledes, 
at de beløb, som der er stillet sikkerhed for i form af midlertidig antidumping­
told, opkræves endeligt. 
EFTnr. L 174 af 8.7.1994. s. 4. 
EFTnr. L 209 af 2.8.1988, s. 1. 
RÅDETS FORORDNING (EF) Nr. 
af 1994 
om indførelse af en endelig antidumpingtold 
på importen af furazolidon med oprindelse 
i Den Kinesiske Folkerepublik og endelig opkrævning af 
den midlertidige told 
RÅDET FOR DEN EUROPÆISKE UNION HAR -
under henvisning til traktaten om oprettelse af Det Europæiske Fællesskab, 
tinder henvisning til Rådets forordning (EØF) nr. 2423/88 af 11. juli 1988 om beskyttelse 
mod dumpingimport eller subsidieret import fra lande, der ikke er medlemmer af Det 
Europæiske Fællesskab3, senest ændret ved forordning (EF) nr. 522/944, særlig artikel 
12, 
under henvisning til forslag fra Kommissionen forelagt efter konsultation i Det 
Rådgivende Udvalg, og 
ud fra følgende betragtninger: 
A. MIDLERTIDIGE FORANSTALTNINGER 
(1) Ved forordning (EF) nf. 1648/943, i det følgende benævnt den "midlertidige 
forordning", indførte Kornmissionen en midlertidig antidumpingtold på importen til 
Fællesskabet af furazolidon med oprindelse i Den Kinesiske Folkerepublik og 
henhørende under KN-kode 2934 90 40. 
B. EFTERFØLGENDE PROCEDURE 
(2) Efter indførelsen af den midlertidige antidumpingtold fik de berørte parter, der 
anmodede derom, mulighed for at blive hørt af Kommissionen. De fremlagde også 
skriftlige redegørelser for deres synspunkter vedrørende undersøgelsesresultaterne. 
EFTnr. L 209 af 2.8.1988, s. 1. 
EFT nr. L 66 af 10.3.1994, s. 10. 
EFTnr. L 174 af 8.7.1994, s. 4. 
Us 
(3) Efter anmodning blev parterne underrettet om de vigtigste kendsgerninger og 
betragtninger, på grundlag af hvilke det påtænktes at anbefale pålæggelse af endelig 
told og endeligt at opkræve beløb, for hvilke der er stillet sikkerhed i form af 
midlertidig told. Der blev tillige fastsat en frist, inden for hvilken de kunne fremsætte 
bemærkninger efter meddelelsen. 
(4) De mundtlige og skriftlige bemærkninger fra parterne blev taget i betragtning, 
og Kommissionens undersøgelsesresultater om fornødent ændret under hensyntagen 
dertil. 
C. DEN PÅGÆLDENDE VARE, SAMME VARE 
OG ERHVERVSGREN I FÆLLESSKABET 
(5) Da der ikke er fremsat yderligere bemærkninger vedrørende den pågældende 
vare, samme vare og erhvervsgrenen i Fællesskabet, bekræftes de 
undersøgelsesresultater, der er anført i betragtning 7-10 i den midlertidige forordning. 
D. DUMPING 
I. Referenceland 
(6) Efter offentliggørelsen af den midlertidige forordning hævdede de kinesiske 
eksportører, at valget af Indien som referenceland var uhensigtsmæssigt af følgende 
grunde: 
- den høje told, der i Indien pålægges importen af både 
den pågældende vare og råstoffer til fremstilling af den, udgør en uoverstigelig 
hindring for, at der i Indien kan være en normal konkurrence med hensyn til 
furazolidon 
- der var ingen rimelig konkurrence på markedet i Indien, 
da det var stærkt beskyttet og monopoliseret af én indisk producent 
- den eneste producent i Indien, som den normale værdi 
var baseret på, var ineffektiv og har efter undersøgelsesperioden indstillet produktionen 
af den pågældende vare. Det var endvidere urimeligt at anvende en fortjenestmargen på 
9% ved beregningen af den normale værdi for et sådant selskab. 
I betragtning af, at der ikke kan anvendes noget andet tredjeland, foresloges det som, 
det mest hensigtsmæssige referencemarked i dette tilfælde, at anvende markedet i Det 
Europæiske Fællesskab. 
(7) Efter undersøgelsen af disse indsigelser fandtes det, at den høje told på 
importen af den pågældende vare og råstofferne dertil ikke har svækket konkurrencen 
på markedet i Indien. De kinesiske eksportører var faktisk selv i høj grad til stede på 
markedet, og det så ud til, at de trods den høje told var i stand til at konkurrere aktivt 
på det indiske marked. Desuden foretog Kommissionen ved beregningen af den 
pågældende vares normale værdi passende justeringer for den høje told, der pålægges 
importerede råstoffer, således at den normale værdi ikke blev kunstigt oppustet. 
Derudover fandtes det, at selv om den indiske producent, på hvis omkostninger den 
normale værdi baseredes, siden havde indstillet produktionen af den pågældende vare, 
var den mængde af varen, som den normale værdi baseredes på, i 
undersøgelsesperioden tilstrækkelig repræsentativ sammenholdt med den fra Kina til 
Fællesskabet eksporterede mængde. 
Bortset fra, at de kinesiske eksportører ikke fremlagde nogen kendsgerninger til støtte 
for deres indsigelse på dette punkt, anses den pågældende indiske producents påståede 
ineffektivitet under alle omstændigheder ikke for at være en relevant faktor ved 
fastlæggelsen af den normale værdi på markedet. Da denne producent ikke havde et 
fortjenstgivende salg af den pågældende vare i undersøgelsesperioden, beregnedes den 
normale værdi på grundlag af producentens fremstillingsomkostninger plus et beløb til 
dækning af salgs-, administrations- og andre general-omkostninger og en rimelig 
fortjeneste. Den fortjenestmargen, der blev anvendt (9%), var, som anført i 
betragtning 13 i den midlertidige forordning, den, som den pågældende producent anså 
for rimelig, og ligger desuden inden for, hvad der betragtes som en rimelig fortjeneste 
ved salg af den pågældende vare i Fællesskabet. 
Under alle omstændigheder ville brugen af Det Europæiske Fællesskab som alternativt 
referencemarked ikke have nogen indflydelse på de foranstaltninger, der skal træffes, 
da det ville svare til at basere dumpingmargenen på den margen, der var nødvendig for 
at afhjælpe skaden, og på grundlag af hvilken den midlertidige told faktisk blev indført. 
(8) Påstanden om, at Indien var et uhensigtsmæssigt referenceland, og at markedet i 
Det Europæiske Fællesskab burde anvendes, afvistes derfor. 
II. Normal værdi 
(9) For så vidt angår de endelige resultater, blev den normale værdi fastlagt efter 
samme metoder som dem, der anvendtes ved den midlertidige konstatering af dumping. 
Ingen af de berørte parter gjorde indsigelse mod disse metoder. De i betragtning 13 i 
den midlertidige forordning anførte resultater bekræftes derfor. 
III. Eksportpris 
(10) Der blev ikke fremsat nye bemærkninger vedrørende fastlæggelsen af 
eksportpriserne. De i betragtning 14 i den midlertidige forordning anførte resultater 
bekræftes derfor. 
IV. Sammenligning 
(11) Der blev ikke fremsat nye bemærkninger vedrørende den metode, 
Kommissionen fulgte ved sammenligningen af den normale værdi og eksportprisen. 
Den i betragtning 15 i den midlertidige forordning anførte metode bekræftes derfor. 
V. Dumpingmargener 
(12) Der blev ikke fremsat yderligere bemærkninger vedrørende den 
fremgangsmåde, Kommissionen havde fulgt ved den midlertidige afgørelse. Den 
endeligt konstaterede vejede gennemsnitlige dumpingmargen, udtrykt i procent af 
prisen frit Fællesskabets grænse, er derfor 93%. 
(13) I den midlertidige afgørelse mente Kommissionen, at én kinesisk eksportørs 
anmodning om, at der blev beregnet en individuel dumpingmargen, ikke var berettiget 
af de i den midlertidige forordnings betragtning 17-20 nævnte grunde. Efter 
offentliggørelsen af forordningen anmodede den pågældende eksportør igen om, at der 
blev beregnet en individuel dumpingmargen. Da der imidlertid ikke er fremlagt nye 
kendsgerninger eller begrundelser, bekræftes resultaterne i den midlertidige 
forordnings betragtning 17-20. 
E. SKADE 
I. Forbruget i Fællesskabet, dumpingimportens omfang og 
markedsandel 
(14) De kinesiske eksportører hævdede, at konstateringen af skade i den midlertidige 
forordning var baseret på en ukorrekt vurdering af de faktiske forhold. Specielt 
hævdede de, at Kommissionen burde have brugt Eurostat-statistikker vedrørende 
importen af den pågældende vare i undersøgelsesperioden i stedet for de 
importmængder for den pågældende vare, der var anført i spørgeskemasvarene fra de 
kinesiske eksportører. Det anførtes, at nogle sendinger, som de kinesiske eksportører 
angav som eksportsalg til Det Europæiske Fællesskab, i realiteten ikke var bestemt til 
fællesskabsmarkedet, men omladedes uden for Fællesskabet. 
Denne indsigelse kunne ikke imødekommes. Det konstateredes, at mens der på den 
ene side ikke blev fremlagt beviser til støtte for denne påstand, ville brugen af 
Eurostat-statistikker ved vurderingen af skaden i undersøgelsesperioden stadig vise en 
betydelig stigning i den pågældende import siden 1990 og ligeledes en mærkbar 
stigning i denne imports markedsandel, og at den således fastslåede tendens ikke ville 
afvige fra den, Kommissionen havde påvist i den midlertidige afgørelse. 
Påstanden om, at skaden skal vurderes på grundlag af Eurostat-statistikker, afvises 
derfor. 
II. Priserne på dumpingimporten 
(15) Da der ikke er fremsat bemærkninger, bekræftes resultaterne i betragtning 22 i 
den midlertidige forordning. 
III. Situationen for erhvervsgrenen i Fællesskabet 
(16) Da påstanden i betragtning 14 ovenfor er afvist, og da der ikke er modtaget 
andre bemærkninger vedrørende situationen for erhvervsgrenen i Fællesskabet, 
bekræftes resultaterne i den midlertidige forordnings betragtning 23-28. 
F. ÅRSAGSSAMMENHÆNG 
(17) I den midlertidige forordning undersøgte Kommissionen en af de kinesiske 
eksportører fremsat påstand om, at årsagen til faldet i den pågældende vares pris på 
fællesskabsmarkedet var det truende forbud mod den pågældende vare i Fællesskabet 
som følge af usikkerhed om dens fremtidige anvendelse. Denne påstand blev afvist af 
Kommissionen af de grunde, der er anført i den midlertidige forordnings betragtning 
33 og 34. 
Efter offentliggørelsen af den midlertidige forordning genfremsatte de kinesiske 
eksportører denne påstand, men da der ikke er fremlagt nye begrundelser for den, 
bekræftes afgørelsen i den midlertidige forordning. 
G. FÆLLESSKABETS INTERESSER 
(18) Da der ikke er fremsat nye bemærkninger vedrørende Fællesskabets interesser, 
bekræftes resultaterne i den midlertidige forordnings betragtning 36-39. 
H. TOLD 
(19) Der blev ikke fremsat bemærkninger vedrørende Kommissionens 
fremgangsmåde ved fastsættelsen af de toldsatser, der skal anvendes, som anført i 
betragtning 40-43 i den midlertidige forordning. Disse bekræftes derfor. 
Da den konstaterede dumpingmargen var højere end den nødvendige forhøjelse af 
eksportpriserne til at afhjælpe skaden for den pågældende erhvervsgren i Fællesskabet, 
bør der indføres en endelig told svarende til den fastlagte skadesmargen, dvs. 70,6%. 
I. TOLD MED TILBAGEVIRKENDE GYLDIGHED 
(20) Fællesskabsproducenten anmodede om, at der blev pålagt told med 
tilbagevirkende gyldighed med den begrundelse, at importørerne var klar over, at 
eksportørerne praktiserede dumping, og at der ville blive forvoldt væsentlig skade ved 
sporadisk dumping i form af massiv import af furazolidon i en relativ kort periode 
forud for indførelsen af den midlertidige antidumpingtold. 
(21) Kommissionen undersøgte denne påstand, men fandt den ikke underbygget af 
beviser for, at importørerne var sig nogen dumpingpraksis bevidst, eller af tegn på 
sporadisk dumping. Der var således ikke grundlag for at indføre antidumpingtold med 
tilbagevirkende gyldighed i dette tilfælde. Rådet besluttede derfor, at furazolidon med 
oprindelse i Den Kinesiske Folkerepublik ikke skulle pålægges antidumpingtold med 
tilbagevirkende gyldighed. 
J. OPKRÆVNING AF DEN MIDLERTIDIGE TOLD 
(22) I betragtning af den konstaterede dumpingmargen og den for den pågældende 
erhvervsgren i Fællesskabet forvoldte skade anses det for nødvendigt, at de beløb, som 
der er stillet sikkerhed for i form af midlertidig antidumpingtold, for samtlige selskaber 
opkræves endeligt -
UDSTEDT FØLGENDE FORORDNING: 
Artikel 1 
1. Der indføres en endelig antidumpingtold på importen af furazolidon henhørende 
under KN-kode 2934 90 40 og med oprindelse i Den Kinesiske Folkerepublik. 
2. Tolden fastsættes til 70,6% af nettoprisen, frit Fællesskabets grænse, ufortoldet. 
3. Medmindre andet er anført, finder gældende bestemmelser om told anvendelse. 
Artikel 2 
De beløb, for hvilke der i henhold til forordning (EF) nr. 1648/94 om importen fra 
Den Kinesiske Folkerepublik er stillet sikkerhed i form af midlertidig antidumpingtold, 
opkræves endeligt. 
Artikel 3 
Denne forordning træder i kraft dagen efter offentliggørelsen i De Europæiske 
Fællesskabers Tidende. 
Denne forordning er bindende i alle enkeltheder og gælder umiddelbart i hver 
medlemsstat. 
Udfærdiget i Bruxelles, den 
På Rådets vegne 
ISSN 0254-1459 
KOM(94) 425 endelig udg. 
DOKUMENTER 
DA 1102 
Katalognummer : CB-CO-94-450-DA-C 
ISBN 92-77-80962-0 
Kontoret for De Europæiske Fællesskabers Officielle Publikationer 
Lr2985 Luxembourg